# 11 de setembre

L'11 de setembre és la Diada Nacional de Catalunya i el dos-cents cinquanta-quatrè dia de l'any del calendari gregorià i el dos-cents cinquanta-cinquè en els anys de traspàs. Queden 111 dies per finalitzar l'any.

## Esdeveniments
### Països Catalans

* 878 - Gòtia: Guifré el Pilós fou investit comte de Barcelona i de Girona.
* 1229 - Les hosts comandades per Jaume I desembarquen a l'illa de Mallorca. L'endemà ocorre la batalla de Portopí.
* 1609 - Regne de València: Ordre d'expulsió contra els moriscs.
* 1714 - Barcelona: després de 14 mesos de setge, la ciutat cau en mans de les tropes borbòniques (guerra de Successió).
* 1777, Chadds Ford, Pennsilvània (Estats Units): Victòria anglesa en la batalla de Brandywine, durant la Guerra d'Independència dels Estats Units.
* 1901 - Barcelona: Primera concentració per a commemorar l'onze de setembre davant el Monument a Rafael Casanova.
* 1923 - Barcelona: Es firma la Triple Aliança entre nacionalistes catalans, bascos i gallecs
* 1976 - Sant Boi de Llobregat: primera commemoració autoritzada de la Diada Nacional de Catalunya després de l'ocupació franquista de Catalunya convocada per l'Assemblea de Catalunya.
* 1977 - Barcelona: aprofitant la Diada, s'hi fa una manifestació multitudinària de més d'un milió de persones sota el lema "Llibertat, amnistia i Estatut d'autonomia" (transició democràtica).
* 1981 - Sueca, la Ribera Baixa: dues bombes destrossen la casa de Joan Fuster. La policia va realitzar una investigació mínima, i el jutge va arxivar la causa quan encara no havia transcorregut un mes de l'atemptat.
* 1995 - Terra Lliure anuncia la seva autodissolució.
* 1997 - Barcelona: inauguració oficial del Teatre Nacional de Catalunya, amb la representació de L'auca del senyor Esteve.
* 2002 - El lloc web de la Generalitat de Catalunya adopta el domini .net
* 2002 - Fossar de les Moreres de Barcelona: Lluís Maria Xirinacs en el marc d'un acte reivindicatiu, pronuncia un polèmic discurs en el qual declara: «Gandhi deia que el no-violent no pot tractar amb neutralitat les parts d'un conflicte violent: l'agressor és l'enemic, l'agredit és l'amic, encara que sigui violent. Jo he intentat tota la vida lluitar per la via no violenta. Però declaro aquí, i ho dic ben alt, per si hi ha cap policia o cap fiscal: em declaro enemic de l'estat espanyol i amic d'ETA i de Batasuna». Fet pel qual tres anys més tard, quan anava a renovar el seu DNI, seria detingut i empresonat.
* 2012 - Barcelona: es realitza una massiva manifestació organitzada per l'Assemblea Nacional Catalana, en commemoració de l'11 de setembre de 1714 i demanant la independència. Les xifres d'assistents varien entre els dos milions de persones segons els organitzadors, un milió cinc-cents mil segons els Mossos d'Esquadra i sis-cents mil segons la delegació del Govern d'Espanya a Catalunya.
* 2013 - Diferents llocs de Catalunya: té lloc la Via Catalana cap a la Independència, una cadena humana de 400 quilòmetres que uneix 86 municipis pel traçat de l'antiga Via Augusta, des del Pertús a Vinaròs. Segons la Conselleria d'Interior de la Generalitat de Catalunya, 1.600.000 persones van fer possible la Via Catalana, 500.000 solament a Barcelona.
* 2014 - Barcelona: es concentren 1.800.000 persones a la Via Catalana 2014 per reivindicar el Referèndum sobre la independència de Catalunya i la independència de Catalunya
* 2015 - Barcelona: se celebra la Via Lliure, concentració multitudinària per reclamar la independència de Catalunya.
* 2016 - Diferents llocs de Catalunya: se celebra A punt, cinc concentracions simultànies a Salt, Berga, Lleida, Barcelona i Tarragona per reivindicar el Referèndum sobre la independència de Catalunya i la independència de Catalunya.
* 2017 - Barcelona: Se celebra la La Diada del Sí.
* 2018 - Barcelona: Se celebra la concentració anomenada Fem la República Catalana.

### Resta del món

* 1297 - Stirling, Regne d'Escòcia: Batalla del pont de Stirling entre forces angleses i escoceses
* 1541 - ciutat de Guatemala, Guatemala: un terratrèmol destrueix totalment la ciutat.
* 1709 - Taisnières-sur-Hon (Nord, França): l'exèrcit francès impedeix la invasió de França en la batalla de Malplaquet durant la guerra de Successió Espanyola.
* 1810 - Buenos Aires, Argentina: s'hi inaugura l'Acadèmia de Matemàtiques.
* 1817 - Sri Lanka: S'hi inicia la Rebel·lió de Uva.
* 1852 - Buenos Aires, Argentina: la ciutat se separa de la resta del país després d'una aliança entre antics unitaris i federals rosistes.
* 1919 - Hondures: els marines envaeixen el país.
* 1926 - Roma, Itàlia: vuit vianants resulten ferits en un atemptat contra Mussolini.
* 1930 - Stromboli, illes Eòlies, Regne d'Itàlia: Erupció del volcà de l'illa.
* 1939 - Normandia, França: hi desembarquen les primeres tropes britàniques, segona Guerra Mundial).
* 1941 - Washington DC, Estats Units: el president Roosevelt ordena a l'Armada que dispari contra qualsevol vaixell alemany que navegui entre la costa oriental dels Estats Units i Islàndia (Segona Guerra Mundial).
* 1943 - Venècia, Regne d'Itàlia: La Royal Air Force enfonsa el luxós transatlàntic italià Conte di Savoia (Segona Guerra Mundial).
* 1952 - Alemanys i israelians arriben a un acord per compensar els jueus amb 822 milions de dòlars pels danys soferts durant el mandat d'Adolf Hitler
* 1960 - Cloenda dels Jocs Olímpics de Roma. La Unió Soviètica domina el medaller amb un total de 103 medalles (43 ors), per 71 medalles (34 ors) dels Estats Units.
* 1962 - Anglaterra: The Beatles acaben de gravar Love Me Do, el seu primer disc senzill.
* 1973 -
** Xile: les forces armades dirigides pel general Augusto Pinochet prenen el control del país; el president Salvador Allende mor defensant el Palacio de la Moneda.
** Estats Units: es publica el número 19 d'Adventure into Fear on té lloc la primera aparició de Howard the Duck, creat per l'escriptor Steve Gerber i el dibuixant Val Mayerik.
* 1980 - Xile: s'aprova en referèndum la nova constitució imposada pel règim de Pinochet.
* 1982 - Mèxic: Miguel de Lamadrid és nomenat president del país.
* 1984 - La Gomera, Canàries: vint persones, entre les quals hi ha el governador civil de Tenerife, moren en un incendi forestal.
* 1991 - Cuba: l'URSS decideix de retirar les seves tropes de l'illa, calculades en onze mil homes.
* 1992 - Pakistan i nord de l'Índia: tempestes monsòniques causen la mort de 2.500 persones.
* 2001 - Estats Units: En els atemptats de l'11 de setembre de 2001 dos avions conduïts per segrestadors suïcides d'Al-Qaida s'estavellen un contra cadascuna de les Torres Bessones de Nova York i en causen la destrucció total; hi moren gairebé 3.000 persones; un tercer avió s'estavella contra el Pentàgon i un altre cau a l'oest de Pennsilvània, abans d'arribar a l'objectiu.

### La Lluna

* 1967 - lluna: la sonda Surveyor V envia des de la superfície del satèl·lit els resultats de les anàlisis químiques realitzades en el sòl de l'astre.

## Naixements
### Països Catalans

* 1869 - l'Escala, Província de Girona: Caterina Albert, coneguda pel nom de ploma Víctor Català, escriptora catalana (m. 1966).
* 1871 - Barcelona: Hermen Anglada i Camarasa, pintor català.
* 1907 - Sabadell, Vallès Occidental: Dolors Viñas i Camps, pedagoga i periodista catalana.
* 1958 - Guardiola de Berguedà, Montse Anfruns (Montserrat Anfruns Badia), actriu, cantant i poeta catalana especialitzada en el doblatge audiovisual al valencià.
* 1997 - Santa Maria del Camí, Mallorcaː Elisabet Llabrés Ferrer, ciclista balear.

### Resta del món

* 1364, Venècia: Christine de Pisan, poeta, filòsofa, primera escriptora professional a França.
* 1711 - Londres (Anglaterra): William Boyce, compositor anglès (m. 1779).
* 1846 - Sant Petersburgː Anna Dostoiévskaia, memorialista, editora de l'herència creativa del seu marit, Fiódor Dostoievski (m. 1918).
* 1862 - Greensboro, Carolina del Nord, (EUA): O. Henry pseudònim literari de l'escriptor estatunidenc William Sydney Porter (m. 1910).
* 1877 - Budapest: Rózsa Schwimmer, activista per la pau i feminista hongaresa (m. 1948).
* 1881 - Copenhaguen, Dinamarcaː Asta Nielsen, actriu de cinema danesa i la primera gran estrella del cinema mut (m. 1972).
* 1885 - (Eastwood, Nottinghamshire, (Anglaterra): D. H. Lawrence, un escriptor anglès (m. 1930).
* 1903 - Frankfurt, Hesse-Nassau, Prússia, Imperi Alemany, Theodor Adorno filòsof, musicòleg i sociòleg alemany,(m. 1969).
* 1907 - Croàcia: Alice Leigh-Smith, física nuclear anglesa d'origen croat (m. 1987).
* 1913 - Caracas, Veneçuela: Jacinto Convit, metge i científic veneçolà.
* 1914 - Kucanci, Croàcia: Patriarca Pavle, primat de l'Església Ortodoxa Sèrbia.
* 1917 - Sarrat, Ilocos Norte, Filipines: Ferdinand Marcos, polític filipí, President de les Filipines (m. 1989).
* 1923 - París, França: Betsy Drake, actriu i escriptora estatunidenca.
* 1929 - Göteborgː Birgitta Trotzig, escriptora sueca, membre de l'Acadèmia Sueca des de 1993 (m. 2011).
* 1937 - Forte dei Marmiː Paola Ruffo di Calàbria, aristòcrata italiana, reina dels belgues.
* 1940 - Newark, EUA: Brian de Palma, director de cinema estatunidenc.
* 1944 - Casablanca, Marroc: Serge Haroche, físic francès, Premi Nobel de Física de l'any 2012.
* 1945 -
** Múnic, Alemanya: Franz Beckenbauer, futbolista i entrenador alemany (m. 2024).
** Badajoz: María Coronada, soprano lírica espanyola.
* 1956 - Ciutat de Nova York, EUA: Tony Gilroy, director de cinema i guionista estatunidenc.
* 1960 - Filadèlfia: Annie Gosfield, compositora que treballa els límits entre la música notacional i la música improvisada.
* 1962 - Bilbao, País Basc: Julio Salinas Fernández, exfutbolista basc.
* 1979 - Lió, França: Éric Abidal, futbolista professional francès.
* 1980 - Hamburg: Matt Zemlin, actor, productor, pianista, compositor i director.
* 1986 - Igualada: Laura Orgué i Vila, esquiadora de muntanya, esquiadora de fons i corredora de muntanya catalana.
* 1988 - Ilsan, Corea del Sud: Jain Kim, escaladora coreana.

## Necrològiques
### Països Catalans

* 1978 - Barcelona (Barcelonès): Gustau Muñoz, activista socialista i independentista català, militant de la UJML.
* 1987 - Barcelona: Fidela Renom i Soler, defensora de la dona treballadora i política catalana, la primera dona elegida regidora de l'Ajuntament de Sabadell.
* 2011 - Perpinyà: Antoni Cayrol, més conegut pel pseudònim Jordi-Pere Cerdà, poeta, narrador, dramaturg i promotor d'activitats culturals a la Catalunya del Nord.
* 2017 - Barcelona: Montserrat Baró i Sans, religiosa germana de l'Assumpció, psicòloga i infermera, fundadora i presidenta de l'Associació Catalana d'Integració i Desenvolupament Humà (ACIDH).

### Resta del món

* 1569 - Cremona: Vincenza Armani, actriu de la commedia dell'arte, entre les primeres de l'Europa moderna (n.1530).
* 1655 - Pequín (Xina): Nicolò Longobardo, jesuïta italià, missioner a la Xina (n. 1565).
* 1684 - Roma, Itàlia: Beat Bonaventura Gran, frare franciscà.
* 1823 - Londres, Anglaterra: David Ricardo, economista anglès del corrent de pensament clàssic (n. 1772).
* 1888 - Asunción, Paraguai: Domingo Faustino Sarmiento, polític i escriptor argentí.
* 1917 - Madridː Fanny Garrido, escriptora gallega, traductora, acadèmica i activista cultural (n. 1842).
* 1963, Neuilly-sur-Seine: Suzanne Duchamp, pintora dadaista francesa (n. 1889).
* 1971 - Moscou, Rússia: Nikita Khrusxov, polític soviètic, Primer Ministre de la Unió Soviètica (n. 1894).
* 1973 - Santiago de Xile: Salvador Allende, polític xilè, 29è President de Xile.
* 1978 - Circuit de Monza, Milà (Itàlia): Ronnie Peterson, conductor de l'equip Lotus de Fórmula 1
* 1987 - Kingston, Jamaica: Peter Tosh, músic jamaicà (n. 1944).
* 1994 - Easton, Connecticutː Jessica Tandy, actriu anglesa nacionalitzada estatunidenca.
* 2003 - Estocolm, Suècia: Anna Lindh, política sueca, que fou ministra d'Afers Exteriors (m. 2003).
* 2009 - L'Havana, Cuba: Juan Almeida Bosque, polític i compositor cubà.
* 2009 - Shimonita, Japó: Yoshito Usui, dibuixant de còmic manga i autor de Shin-chan.
* 2017 - Mullingar, County Westmeath, Irlanda: James Patrick Donleavy, escriptor estatunidenc nacionalitzat irlandès (n. 1926).

## Festes i commemoracions

* Diada Nacional de Catalunya.
* Santoral: sants Fèlix, Règula i Exuperanci de Zúric, màrtirs; Pafnuci d'Egipte, bisbe; Emilià de Vercelli, bisbe, segons una tradició, nascut a Llívia (516); Daniel de Bangor, abat; beat Bonaventura Gran, frare fundador de la Riformella; servent de Déu Sebastià Gili i Vives, prevere i fundador de les Agustines Germanes de l'Empar.

## Referències

* ↑ Coll i Alentorn, Miquel. Història. vol.3. Publicacions de l'Abadia de Montserrat, 1992, p.246. ISBN 84-7826-361-6.
* ↑ «Battle of Brandywine | Summary» (en anglès). [Consulta: 11 setembre 2020].
* ↑ «Francesc Bayarri: «Creo que la orden no era matar a Joan Fuster, pero los que la ejecutaron sí querían»». La Vanguardia, 25-04-2018. [Consulta: 11 setembre 2020].
* ↑ «11 de setembre». Gran Enciclopèdia Catalana. Barcelona: Grup Enciclopèdia Catalana.
* ↑ «BBC News - Catalan nationalism hits the web». BBC News.
* ↑ «Golejada independentista». El Periódico, 12-09-2012. [Consulta: 21 desembre 2012].
* ↑ «Battle of Stirling Bridge | Summary» (en anglès). [Consulta: 11 setembre 2020].
* ↑ Marco Cesarini Sforza, Gli attentati a Mussolini, Per pochi centimetri fu sempre salvo, in La storia illustrata n°8 Anno 1965, pag. 243: "Lucetti, fermo dove la strada si restringe sulla destra di Porta Pia, lancia contro la prima vettura una bomba a mano tipo Sipe. Ma la bomba colpisce il tetto della macchina senza esplodere, rimbalza a terra e solo allora deflagra, facendo otto feriti leggeri tra i passanti."
* ↑ Guest, John. Volcanoes of Southern Italy (en anglès). Geological Society, 2003, p.144. ISBN 1862391386.
* ↑ «President Franklin Delano Roosevelt Fireside Chat to the Nation, September 11, 1941» (en anglès). President Roosevelt Speeches and Statements Home. American Merchant Marine at War. [Consulta: 6 març 2011].
* ↑ Jordan, Roger W. The world's merchant fleets, 1939: the particulars and wartime fates of 6,000 ships (en anglès). Chatham Publishing, 1999. ISBN 186176023X.
* ↑ Mulligan, Kate Siobhan. The Beatles: A Musical Biography (en anglès). ABC-CLIO, 2010, p.59. ISBN 0313376867.
* ↑ «Fear #19» (en anglès). Grand Comics Database. [Consulta: 1r setembre 2023].
* ↑ Allaby, Michael. Encyclopedia of Weather and Climate. Infobase Publishing, 2002, p. vol.1, p.657. ISBN 0816048010.
* ↑ Turkevich, Anthony L. «The chemical analysis of lunar surface on Surveyor» (en anglès). Bulletin of the Atomic Scientists, 12-1973, p.27-34 [Consulta: 29 octubre 2011].
* ↑ Català, Víctor. Introducció de Carme Arnau. Solitud. Barcelona: Edicions 62, desembre 1979, p. 218. ISBN 84-297-1-546-0.
* ↑ «Elisabet LLABRES FERRER» (en anglès). Union Cycliste Internationale (UCI). [Consulta: 31 juliol 2022].
* ↑ «Christine de Pisan (1364-1430) - Find a Grave...» (en anglès). [Consulta: 22 juliol 2024].
* ↑ Diccionario enciclopédico de la música. 1a. ed. en español. México, D.F.: Fondo de Cultura Económica, 2009. ISBN 978-607-16-0020-2.
* ↑ «Достоевская (Сниткина) Анна Григорьевна» (en rus). fedordostoevsky.ru. [Consulta: 22 abril 2016].
* ↑ «O. Henry | Biography, Books, Achievements, Short Stories, Award, & Facts» (en anglès). [Consulta: 11 setembre 2021].
* ↑ «Rosika Schwimmer» (en anglès). Encyclopaedia Britannica. [Consulta: 5 juliol 2023].
* ↑ «Asta Nielsen» (en anglès). Projecte Women Film Pioneers. Jane Gaines, Radha Vatsal i Monica Dall'Asta, eds. Columbia University Libraries, 2017. Arxivat de l'original el 2021-09-11. [Consulta: 5 agost 2021].
* ↑ «D.H. Lawrence | English writer» (en anglès). [Consulta: 11 setembre 2021].
* ↑ «Theodor Wiesengrund Adorno | German philosopher and music critic» (en anglès). [Consulta: 11 setembre 2021].
* ↑ «Calames». [Consulta: 30 març 2021].
* ↑ «Ferdinand Marcos | Biography & Facts» (en anglès). [Consulta: 11 setembre 2020].
* ↑ «Birgitta Trotzig» (en anglès). Encyclopaedia Britannica. [Consulta: 19 març 2021].
* ↑ «La reina Paola dels belgues haurà de fer repòs absolut» (en castellà). La Vanguardia, 26-08-2015. [Consulta: 29 juliol 2022].
* ↑ «María Coronada Herrera Vicente». Personajes de Badajoz, 08-10-2018. [Consulta: 20 juliol 2020].
* ↑ Kijas, Anna E. «Gosfield, Annie» (en anglès). Grove Music Olnline. Oxford University Press. [Consulta: 20 juliol 2020].
* ↑ «Laura Orgué Vila | enciclopèdia.cat». [Consulta: 20 juliol 2020].
* ↑ Ivern i Salvà, Dolors. «Biografia Fidela Renom i Soler · memoriaesquerra.cat». MemòriaEsquerra.cat i Fundació Josep Irla. [Consulta: 18 novembre 2020].
* ↑ Zapperi, Ada. «ARMANI, Vincenza» (en italià). Treccani. [Consulta: 22 abril 2024].
* ↑ Dehergne, Joseph «[hhttp://www.jstor.org Répertoire des jésuites de Chine de 1552 à 1800]» (en francès). Bibliotheca Instituti Historici S.J. [Roma], XXXVII, 1973.
* ↑ «David Ricardo | British economist» (en anglès). [Consulta: 11 setembre 2020].
* ↑ «Nova: Una charla-concierto en homenaje a Fanny Garrido recupera la figura de esta escritora gallega | Cultura de Galicia» (en castellà). Secretaría Xeral de Cultura. Xunta de Galicia, 06-09-2017. [Consulta: 18 juliol 2022].
* ↑ «Suzanne Duchamp (1889-1963) - Find a Grave...» (en anglès). [Consulta: 20 agost 2024].
* ↑ «Nikita Khrushchev | Biography, Pictures, Cold War, & Facts» (en anglès). [Consulta: 11 setembre 2020].
* ↑ «Peter Tosh | Jamaican singer and songwriter» (en anglès). [Consulta: 11 setembre 2020].
* ↑ «Jessica Tandy» (en anglès). Enciclopaedia Britannica, 29-04-2024. [Consulta: 7 maig 2024].
* ↑ «Anna Lindh | enciclopèdia.cat». [Consulta: 28 abril 2021].
* ↑ «J.P. Donleavy | Irish-American author» (en anglès). [Consulta: 11 setembre 2020].